Die Sentrum vir Onderrig en Leer vorm deel van 'n groter omgewing, wat bekend staan as die Afdeling Leer- en Onderrigverryking, en ons werk binne hierdie afdeling in sinergie met twee ander sentra: die Taalsentrum en die Sentrum vir Leertegnologieë. Hierdie twee sentra is die kernvennote van die Sentrum vir Onderrig en Leer. As 'n span rig hierdie drie sentra, deur die Afdeling Leer- en Onderrigverryking, die Universiteit se Strategie vir Onderrig en Leer. Ander interne vennote van die Sentrum vir Onderrig en Leer is die fakulteite en hulle dosente, vir wie ons leergeleenthede bied, sowel as die onderskeie komitees rakende onderrig en leer, soos die Komitee vir Leer en Onderrig ('n subkomitee van die Senaat), wat onderrig- en leerbeleidontwikkeling stuur.